Drømmen om Roma

Bakgrunn

Drømmen om boka startet da Hansen i februar 1977 besøkte byen med latin-læreren sin, Anne Katrine Frihagen. Hansens jevngamle Halfdan Freihow i Aschehoug, ba Hansen skrive, og med støtte fra italienske firma (drivstoffprodusenten Agip, oljeteknologi-selskapet Saipem, ingeniørselskapet Snamprogetti og flyselskapet Alitalia) ble boken til etter fire måneders opphold i Roma. Under oppholdet delte Hansen og Furulund leilighet, men vandret hver for seg for å «skildre Roma fra hver sin posisjon». Dette var Hansens tjueniende besøk i byen, mens Furulund var der for åttende gang. Furulund uttalte at arbeidspresset var stort, og at han påløp seg et hjerteinfarkt mellom selve oppholdet og utgivelsen.
Boken ble utgitt i november 1992, samtidig med at Den norske bokklubben gjenutga praktbøkene Døden i Venedig (illustrert av Kjell Erik Killi Olsen) og Markens Grøde (illustrert av Karl Erik Harr). Disse og Drømmen av Roma ble av Håkon Harket kategorisert som kunstbøker. Terje Stemland kalte de bokkunst.

Innhold

Boken beskriver varierte tema. Et utvalg er:slentring mellom fortausrestauranter og stamcafe, den «enorme Mario» som med familien driver et flombelyst trattoria ved Pantheon, av Hansen karakterisert som «en romersk fetekoloni», gutten som lokket duene inn i Pantheon, en dansk dame som sa farvel til byen og Spaghetti alla carbonara. Tegningene ved Furulund er 137 utvalgte av de nær 300 han laget på de tre måneder oppholdet varte, også disse "slentrende", utført i blekk, kullstift, vannfarger og akryl, og i varierte stiler; de inkluderer også store romersk-inspirerte majuskeler. Tegningene viser blant annet Colosseum, Giordano Bruno på et bål, forvitrede palass, kuppelen på St. Peterskirken, bifftomat, et fat med oliven, en tallerken spaghetti; «brød, fisk, og vin blir stilleben av sakral skjønnhet i Furulunds pensel». Selv uttalte Furulund at «selv søpla på Campo dei Fiori er vakker, med halvknuste nydelige tomater».

Mottakelse

Litteraturprofessor Thomas Thiis-Evensen kaller den «en collage av en slentrende vandrer». Maleren Ferdinand Finne, som hadde moped på flyplassen utenfor Roma, mente boken var «den vakreste jeg har sett på lenge, lenge».
Filosofiprofessor Trond Berg Eriksen kalte den «en perle av en hengivenhetserklæring» som viser hva forfatterne har opplevd. Boken er en resignasjon over forsøket på å beskrive alle byens detaljer, har en del filosofi, men høydepunktet forblir historiene Hansen gjenfortalte. Det «som kunne blitt selvsentrerte flanerier, brytes hele tiden opp av ekte forundring».
Dette var ikke Reidar Storaas enig i; han mente Hansen var «en stilist som er på sitt beste bare i bokens siste tredjedel når han mister sitt selvsentrerte jeg av syne», og at det er «litt overraskende at han oppholder seg fire måneder i Roma for å skrive bok og så nøyer seg med å stive den opp med løsprat fra en barber, en sørgende enke og en kokke».
Jan E. Hansen selv kaller den en kulturhistorisk gjennomgang, samt en kjærlighetserklæring til de møtene han hadde hatt. Det er et forsøk på å beskrive «det romerske, som i seg selv er en universell verdi». Og, «Roma er noe jeg har inni meg» uttalte Hansen, noe Per Bang mente kunne «bevises av Hansens generøse utseende».
Asbjørn Jaklin uttalte at den var «den norske bokhøstens vakreste bok» og at «Hansen mikser personlige minner, øyeblikks-skildringer og historisk materiale til en bilderik tekst som spaserer elegant uten et øyeblikk å bli kjedelig».
Oversetteren Ole Jacob Bull mente det ville bli lenge før en like vakker bok ble publisert av et norsk forlag.
Magasinet Nordisk litteratur 1993 (utgitt av Nordisk litteratur- og bibliotekskomite i Nordisk ministerråd, redigert av danske Bjørn Bredal) meldte i april 1993 at Drømmen om Roma er et «stilsikkert og mangfoldig portrett av alle tiders Roma».
I Dagbladet skrev Hege Duckert at boka var en ypperlig «con amore»-bok ikke ulik Sigrid Undset sin Jenny (roman), mens Maria Brit Espinoza kalte den «en poetisk vandring».

Oppfølgere

Fem år senere, i 1997, utkom Sør for Alpene, nord for Po med tegninger av Thor Furulund og tekst av nevnte Trond Berg Eriksen. Furulund avholdt utstillingen “Italienske billeder” i november 1997. Hansen utkom med boken Tre muntre herrer i Roma i 2005 sammen med nevnte Thomas Thiis-Evensen og pater Kjell Arild Pollestad, og flyttet til byen i 2006. I 2009 utkom både Trond Berg Eriksen og Jan E. Hansen med ytterligere oppfølgere til jul, henholdsvis Roma, verdensteater og kulturreservat og 42 steder som skapte historie. Reiselivskonseptet Drømmen om Roma drives av Temareiser Fredrikstad som har siden 2000 brukt både Trond Berg Eriksen og Jan E. Hansen som kåsør og reiseleder under turene til Roma. I 2010 ble det etablert en støtteside på web for boken Drømmen om Roma.